


LIETUVOS RESPUBLIKOS SVEIKATOS APSAUGOS MINISTRAS

LIETUVOS RESPUBLIKOS ŽEMĖS ŪKIO MINISTRAS

ĮSAKYMAS
DĖL DIDŽIAUSIŲ LEISTINŲ TETRAHIDROKANABINOLIO KIEKIŲ GALUTINIAM VARTOJIMUI SKIRTUOSE PLUOŠTINIŲ KANAPIŲ GAMINIUOSE AR JŲ KATEGORIJOSE SĄRAŠO PATVIRTINIMO

2022 m.  gruodžio 6  d. Nr. V-1815/3D-771
Vilnius

Vadovaudamiesi Lietuvos Respublikos pluoštinių kanapių įstatymo 4 straipsnio 4 dalimi:
1.	Tvirtiname Didžiausių leistinų tetrahidrokanabinolio kiekių galutiniam vartojimui skirtuose pluoštinių kanapių gaminiuose ar jų kategorijose sąrašą (pridedama).
2.	Nustatome, kad šis įsakymas įsigalioja 2023 m. balandžio 1 d.


Sveikatos apsaugos ministras 				Arūnas Dulkys 


Žemės ūkio ministras 					Kęstutis Navickas

PATVIRTINTA
Lietuvos Respublikos sveikatos apsaugos ministro ir 
Lietuvos Respublikos žemės ūkio ministro 
2022 m. gruodžio 6 d. įsakymu Nr. V-1815/3D-771


DIDŽIAUSIŲ LEISTINŲ TETRAHIDROKANABINOLIO KIEKIŲ GALUTINIAM VARTOJIMUI SKIRTUOSE PLUOŠTINIŲ KANAPIŲ GAMINIUOSE AR JŲ KATEGORIJOSE SĄRAŠAS

	Eil. Nr. 
	Pluoštinių kanapių gaminių kategorija
	Didžiausias leistinas tetrahidrokanabinolio
kiekis1

	1. 
	Maisto produktai
	

	1.1. 
	Maisto papildai (išskyrus maisto papildus, skirtus vartoti kūdikiams, vaikams iki 18 m., nėščioms ir žindančioms moterims)
	2 mg/kg

	1.2.
	Maisto papildai, skirti vartoti kūdikiams, vaikams iki 18 m., nėščioms ir žindančioms moterims
	0 mg/kg2

	1.3. 
	Alkoholiniai gėrimai 
	0 mg/kg2

	1.4.
	Nealkoholiniai gėrimai, atitinkantys nealkoholinio gėrimo apibrėžtį, pateiktą Nealkoholinių gėrimų, giros ir fermentuotų gėrimų apibūdinimo, gamybos ir prekinio pateikimo techniniame reglamente, patvirtintame Lietuvos Respublikos žemės ūkio ministro 2009 m. sausio 12 d. įsakymu Nr. 3D-13 „Dėl Nealkoholinių gėrimų ir giros apibūdinimo, gamybos ir prekinio pateikimo techninio reglamento patvirtinimo“
	0,02 mg/kg2 

	1.5. 
	Kūdikiams ir mažiems vaikams skirti maisto produktai, kuriems taikomas 2013 m. birželio 12 d. Europos Parlamento ir Tarybos reglamentas (ES) Nr. 609/2013 dėl kūdikiams ir mažiems vaikams skirtų maisto produktų, specialiosios medicininės paskirties maisto produktų ir viso paros raciono pakaitalų svoriui kontroliuoti ir kuriuo panaikinami Tarybos direktyva 92/52/EEB, Komisijos direktyvos 96/8/EB, 1999/21/EB, 2006/125/EB ir 2006/141/EB, Europos Parlamento ir Tarybos direktyva 2009/39/EB ir Komisijos reglamentai (EB) Nr. 41/2009 ir (EB) Nr. 953/2009
	
0 mg/kg2

	1.6. 
	Kiti maisto produktai, išskyrus pluoštinių kanapių arbatą (džiovintą) 
	0,15 mg/kg

	2.
	Pašarinės žaliavos
	

	2.1.
	Pluoštinių kanapių sėklos3 
	3 mg/kg

	2.2.
	Pluoštinių kanapių sėklų aliejus3
	7,5 mg/kg

	2.3
	Pluoštinių kanapių išspaudos3 
	3 mg/kg

	2.4.
	Pluoštinių kanapių miltai3
	20 mg/kg

	2.5.
	Pluoštinių kanapių ląsteliena3
	20 mg/kg

	
3.
	Tabako gaminiai ir su tabako gaminiais susiję gaminiai, atitinkantys šių gaminių apibrėžtis, pateiktas Lietuvos Respublikos tabako, tabako gaminių ir su jais susijusių gaminių kontrolės įstatyme 
	

	3.1.
	Tabako gaminiai, įskaitant naujoviškus tabako gaminius
	0 mg/g4

	3.2.
	Elektroninės cigaretės ir elektroninių cigarečių pildyklės (su nikotinu ir be nikotino)
	0 mg/ml5

	3.3.
	Rūkomieji žoliniai gaminiai
	0 mg/g4




1 Didžiausias leistinas kiekis – delta-9-tetrahidrokanabinolio (Δ9-THC) ir delta-9-tetrahidrokanabinolio rūgšties (Δ9-THCA) suminis kiekis, išreikštas kaip Δ9-THC.  Δ9-THCA kiekiui taikomas 0,877 faktorius, o didžiausias leistinas kiekis yra Δ9-THC + 0,877 x Δ9-THCA suminis kiekis (jeigu Δ9-THC ir Δ9-THCA nustatomi ir kiekybiškai įvertinami atskirai).

2 Taikoma prielaida, kad nustatytas THC kiekis konkrečiame produkte, mažesnis už kiekybinio (ar kokybinio, jei tai apžvalginis metodas) nustatymo ribą, yra lygus nuliui. Kiekybinio ar kokybinio nustatymo riba lygi 0,015 mg/kg.

3 12 proc. drėgnio pašaruose.

4 Taikoma prielaida, kad nustatytas THC kiekis konkrečiame produkte, mažesnis už kiekybinio (ar kokybinio, jei tai apžvalginis metodas) nustatymo ribą, yra lygus nuliui. Kiekybinio ar kokybinio nustatymo riba lygi 0,000015 mg/g.

[bookmark: _GoBack]5 Taikoma prielaida, kad nustatytas THC kiekis konkrečiame produkte, mažesnis už kiekybinio (ar kokybinio, jei tai apžvalginis metodas) nustatymo ribą, yra lygus nuliui. Kiekybinio ar kokybinio nustatymo riba lygi 0,000015 mg/ml.

